***NACRT***

Na osnovu člana 27.stav (2) Zakona o zaštiti zraka (“Službene novine Federacije BiH”, br.: 33/03 i 4/10) federalni ministar okoliša i turizma donosi:

**PRAVILNIK O IZMJENI I DOPUNI PRAVILNIKA O NAČINU VRŠENJA MONITORINGA KVALITETA ZRAKA I DEFINIRANJU VRSTA ZAGAĐUJUĆIH MATERIJA, GRANIČNIH VRIJEDNOSTI I DRUGIH STANDARDA KVALITETA ZRAKA**

**Član 1.**

U članu 20. Pravilnika o načinu vršenja monitoringa kvaliteta zraka i definiranju vrsta zagađujućih materija, graničnih vrijednosti i drugih standarda kvaliteta zraka („Službene novine Federacije BiH“, br. 1/12 i 50/19) u stavu (1) iza riječi „azot dioksid„ dodaje se zarez i riječi „suspendovane čestice“.

Iza stava (2) dodaje se novi stav (3) koji glasi:

 „U ovisnosti od nivoa i prirode zagađivanja zraka, te mogućih raspoloživih mjera i finansijskih mogućnosti za njihovo poduzimanje u situacijama izuzetne zagađenosti , kanton može propisati i strožije vrijednosti pragova upozorenja i uzbune.“

**Član 2.**

U Prilogu IX Pravilnika DIO 2. ODJELJAK A mijenja se na slijedeći način :

 “- sadržaj tabele sa tabelom u Prilogu 1. ovog Pravilnika.

* u stavu (3) briše se slijedeća rečenica:

“ dvadesetčetveročasovno uzimanje uzoraka je također pogodno i za mjerenje koncentracije arsena, kadminjuma i nikla;

* iza stava (3) dodaje se novi stav (4) koji glasi:

“Odredbe o pojedinačnim uzorcima u prethodnom stavu primjenjive su i na arsen, kadmijum, nikal i ukupnu gasovitu živu. Nadalje, dopušteno je poduzorkovanje filtera za PM10 za metale radi naknadne analize, pod uslovom da postoji dokaz da je poduzorak reprezentativan za cjelinu i da osjetljivost otkrivanja nije ugrožena u poređenju s mjerodavnim ciljevima kvalitete podataka. Kao zamjena za dnevno uzorkovanje dopušteno je sedmično uzorkovanje za metale u PM10 pod uslovom da svojstva prikupljanja nisu ugrožena.

* dosadašnji stav (4) postaje stav (5).“

**Član 3.**

U Prilogu XIV na kraju teksta dodaje se sadržaj Priloga 2. ovog Pravilnika.

**Član 4.**

Prilog 1. i Prilog 2. čine sastavni dio ovog Pravilnika.

 **Član 5.**

 Ovaj pravilnik stupa na snagu narednog dana od dana objave u „Službenim novinama Federacije BiH“.

**PRILOG I**

|  |  |  |  |  |
| --- | --- | --- | --- | --- |
|  | Benzo (a) piren | Arsen, kadmijum i nikl | Policiklični ugljikovodici izuzev benzo(a) pirena; živa u gasovitom stanju | Ukupno taloženje |
| Nesigurnost: |  |  |  |  |
| - fiksna i indikativna mjerenja | 50% | 40% | 50% | 70% |
| -modeliranje | 60% | 60% | 60% | 60% |
| Minimalna raspoloživost podataka | 90% | 90% | 90% | 90% |
| Minimalna vremenska pokrivenost: |  |  |  |  |
| -fiksna mjerenja(1) | 33% | 50% |  |  |
| -indikativna mjerenja (1)(2) | 14% | 14% | 14% | 33% |

(1)Raspodijeljena tokom godina kako bi bila reprezentativna za razlićite uslove klime i antropogenih aktivnosti

(2)Indikativna mjerenja su ona mjerenja koja se izvode manje redovito, ali koja ispunjavaju ostale ciljeve kvalitete podataka.“

--------------------------------------------------------------------------------------------------------------------------------------------

**PRILOG II**

**Odjeljak C**

**PRAGOVI UPOZORENJA I UZBUNE ZA SUSPENDOVANE ČESTICE:**

|  |  |  |  |
| --- | --- | --- | --- |
| Suspendovane čestice | PM10 | PM2.5 | Vrijeme usrednjavanja |
| Upozorenje  | 150 µg/m3 | 140 µg/m3  | 24h |
| Uzbuna | 300 µg/m3 | 280 µg/m3 | 24h |

* Uslov za proglašenje upozorenja i uzbune na osnovu srednjih dnevnih koncentracija suspendovanih („lebdećih“) čestica PM10 i PM2.5 iznad vrijednosti navedenih u tabeli je i zadržavanje nepovoljnih meteoroloških uslova (stabilna atmosferka situacija, odnosno prognozirana meteorološka slika koja neće značajno uticati na smanjenje koncentracija zagađujućih materija u narednih 48 sati).